સંત બાબુરામ પોતે વચન સિધ્ધ પુરુષ હતા. તેમનું હ્દય ઘણું જ નિર્મળ હતું. તેમના નિર્મળ હ્દયમાંથી જે કંઈ ભાવ ભર્યું વચન નીકળતું તે અવશ્ય સિધ્ધ થતું. તેથી કેટલાક ભક્તો તેમને કહેતા કે બાબજી, તમો ચમત્કાર કરો છો, ત્યારે બાબજી કહેતા કે "હું કંઈ જાણતો નથી તેમજ ચમત્કાર પણ કરતો નથી. પરંતુ તમારો ને મારો શુધ્ધ ભાવ જ્યાં એક થાય છે ત્યાં આપોઆપ ચમત્કાર થઈ જાય છે." કેટલાક લોભી અને લાલચું ભક્તો વચન કઢાવવા પ્રયત્ન કરતાં પરંતુ બાબજી કોઈ દિવસ વચન કાઢતાં નહિ. તેમનું વચન શિલા પર કોતરાયેલા લેખ સમાન અચળ હતું.